Iris Sanz i Carmen Aguado cantaran enguany el Cant de la Carxofa
04/09/2006 11:04:00

# Iris Sanz i Carmen Aguado cantaran enguany el Cant de la Carxofa

*   04/09/2006 11:04:00
*   [Imprimir](#)
*   Compartir
*    https://www.alaquas.org/documento.asp?id\_do=9875

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9875%2F0&title=Ajuntament%20d%27Alaqu%C3%A0s.%20Premsa.Iris%20Sanz%20i%20Carmen%20Aguado%20cantaran%20enguany%20el%20Cant%20de%20la%20Carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9875/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9875/9875_Form_4.jpg)](https://www.alaquas.org/ficheros/documentos/2006/2/9875/9875_Form_10.jpg "<a href='https://www.alaquas.org/ficheros/documentos/2006/2/9875/9875_Form_10.jpg' target=_blank><i class='fa fa-external-link' aria-hidden='true'></i>.Iris Sanz i Carmen Aguado cantaran enguany el Cant de la Carxofa</a>")

Més de 800 veïns i veïnes participaren en l'elecció en la tradicional Prova de Veu de l'Àngel

La plaça dels Ollers va ser l'escenari el passat dimecres 30 d'agost de la tradicional Prova de Veu de l'Àngel per a elegir els xiquets i xiquetes que enguany cantaran la Carxofa en honor a la Mare de Déu de l'Olivar i el Crist de la Bona Mort. Enguany seran Iris Sanz Ballesteros i Carmen Aguado Borderia les que interpretaran aquest cant popular i tradicional. L'acte, organitzat pels clavaris de la Mare de Déu de l'Olivar, del Crist de la Bona Mort, l'Associació la Carxofa i la Unió Musical d'Alaquàs va comptar amb l'assistència de més de 800 persones.

El procés de selecció per al Cant de la Carxofa va començar mesos abans quan es va fer la convocatòria a les escoles del poble. Els mestres van explicar als alumnes en què consisteix aquesta tradició.  Un total de 30 xiquets i xiquets interessats a participar es van inscriure per a, en estiu, començar l'aprenentatge a la Unió Musical d'Alaquàs amb la professora Rut García. Després de setmanes de classe, els aspirants van passar el dilluns 28 d'agost una preselecció. El jurat, compost per Fernando Taberner, Óscar Abad, Miguel Ángel Lino i Enric Parreño, va escollir les xiquetes Carmen Aguado, Silvia Lucena i Marta Vázquez com a possibles 'àngels' del Crist de la Bona Mort, mentre que Enrique Guillem, Daniel Martínez e Iris Sanz optaren a interpretar el tradicional cant davant de la Mare de Déu de l'Olivar. 

Els sis aspirants van interpretar el passat dimecres un fragment de la Carxofa i posteriorment es va procedir a la votació. La resta de xiquets i xiquetes que participaren formaran part del cor.

La Carxofa és una composició musical de tipus religiós denominada motet característic de les poblacions de l'Horta Sud. En la actualitat, es conserva a Silla, Aldaia i Alaquàs, a més de al barri del Carme de València. Els orígens d'aquest cant són incerts. Una de les versions que circulen atribueix la seua creació als cants que els devots dirigien al Crist en els cadafals que antigament existien en les esglésies. Aquesta interpretació històrica connecta amb el Misteri d'Elx, de què la Carxofa seria una variant.

Altra de les línies d'investigació situa el Cant de la Carxofa a finals del segle XIX en una composició musical de Godella, realitzada pel Mestre Rigoberto. A Alaquàs la lletra va experimentar la variant de cantar no només al Crist sinó també a la Mare de Déu de l'Olivar. Aquest fet converteix a la Carxofa en una de les tradicions més genuïnes i antigues de la població.

El Cant de la Carxofa en honor a la patrona d'Alaquàs se celebrarà el divendres 8 de setembre a la Parròquia de la Mare de Déu de l'Olivar a les 21 hores. Mentre que el recital en homenatge al Crist tindrà lloc el dissabte 9 de setembre a la plaça de la Constitució, també a les 21 hores.

Els Clavaris del Crist de la Bona Mort van aprofitar l'acte per presentar un llibre que ells mateixos han editat sobre la festa. La publicació inclou articles de Rafa Roca, Vicent Boscà i el rector Vicent Estarlich.